pythainlp/thai-wiki-dataset-v4 huggingface dataset:
คิม เย-จี (นักกีฬายิงปืน)

คิม เย-จี (เกิดวันที่ 4 กันยายน ค.ศ. 1992) เป็นนักกีฬายิงปืนสั้นอัดลมทีมชาติเกาหลีใต้ซึ่งได้รับรางวัลเหรียญเงินในการแข่งขันยิงปืนสั้นอัดลม 10 ม. หญิงในโอลิมปิกฤดูร้อน 2024 หรือ Olympic Paris 2024 ณ กรุงปารีส ประเทศฝรั่งเศสโดยเธอทำคะแนนได้ 241.3 คะแนน เป็นอันดับ 2 โดยพ่ายให้กับ โอ เย-จิน เพื่อนร่วมชาติ ที่ทำคะแนนได้ 243.2 คะแนน คว้าเหรียญทองพร้อม ทำลายสถิติโอลิมปิกเกมส์ เดิมของ วิตาลีนา บาตซาราชคีน่า จากรัสเซีย ที่เคยทำไว้ 240.3 คะแนน
ชีวประวัติ.
คิมเกิดที่ ดันยัง จังหวัดชุงช็องเหนือ ประเทศเกาหลีใต้ เธอสำเร็จการศึกษาที่โรงเรียนมัธยมต้นดันยังและโรงเรียนมัธยมกีฬาชุงบุก ในปี 2010 จากนั้นเธอเข้าร่วมทีมยิงปืนที่สำนักงานเทศมณฑลอิมซิล คิมได้เข้าร่วมการแข่งขัน ยิงปืนชิงแชมป์โลก ครั้งแรกในเมืองมิวนิก ซึ่งเธอได้รับเหรียญทองแดงในประเภทเยาวชนของปืนสั้นอัดลม 10 เมตร หญิง ในปี 2024 เธอได้เข้าร่วมการแข่งขัน 2024 Asian Rifle/Pistol Championships ในปีนั้นและได้รับเหรียญเงินในปืนสั้นอัดลม 25 เมตร จากนั้นเธอได้เข้าร่วมการแข่งขัน ยิงปืนเวิลด์คัพ 2024 ซึ่งเธอได้รับเหรียญทองแดงที่มิวนิกในปืนสั้นอัดลม 25 เมตร ที่บากู คิมได้รับเหรียญเงินในปืนสั้นอัดลม 10 เมตร ก่อนที่จะทำลายสถิติโลกในประเภทปืนสั้นอัดลม 25 เมตร หญิงด้วยคะแนน 42 และคว้าเหรียญทอง
เธอได้เข้าร่วมการแข่งขัน โอลิมปิกฤดูร้อน 2024 ต่อมาในปีนั้น ซึ่งเธอได้รับเหรียญเงินใน ปืนสั้นอัดลม 10 เมตร หญิง รองจากเพื่อนร่วมชาติ โอ เย-จินเธอไว้ผมหางม้าสั้นและกำช้างยัดไส้ตัวเล็กของลูกสาวไว้ ในระหว่างการแข่งขันโอลิมปิกฤดูร้อนปี 2024 คิมกลายเป็นไวรัลบนโซเชียลมีเดียด้วยความมีเสน่ห์ของเธอ โดยมีผู้แสดงความคิดเห็นบนโซเชียลมีเดียเปรียบเทียบเธอกับตัวละครในนิยาย เจมส์ บอนด์ และ โกะโจ ซาโตรุ หลังจากที่เธอกลายเป็นไวรัล คลิปการแข่งขันของเธอจาก ยิงปืนเวิลด์คัพ 2024 โดยที่เธอสวมหมวกแก๊ปด้านหลัง ผมบ๊อบแหลม สวมแว่นตาแบบเทอร์มิเนเตอร์ และจ้องอย่างเย็นชา และบอกกับนักข่าวว่าเธอ "ไม่มีอะไรต้องปรับปรุง" ก็กลายเป็นไวรัล ด้วยเหตุนี้ บางคนจึงยกย่องเธอว่าเป็น "บุคคลที่เจ๋งที่สุดในโลก" และมีคนชมเชยพลัง "ตัวละครหลัก" ของเธอ และนิตยสาร "GQ" บรรยายว่าเธอเป็นดาวเด่นแรกของโอลิมปิกเกมส์นี้
โอ เย-จิน (นักกีฬายิงปืน)

โอ เย-จิน (เกาหลี: ; เกิด 10 พฤษภาคม 2005) เป็นนักกีฬายิงปืนชาวเกาหลีใต้ เธอได้รับเหรียญทองในประเภทปืนพกอัดลมหญิง 10 เมตรในการแข่งขัน กีฬายิงปืนในโอลิมปิกฤดูร้อน 2024 ด้วยคะแนน 243.2 ซึ่งเป็น สถิติโอลิมปิก
ชีวประวัติ.
โอ เย-จินเกิดที่ จังหวัดเชจู, เกาหลีใต้
การเลือกตั้งนายกองค์การบริหารส่วนจังหวัดชัยนาท พ.ศ. 2567

การเลือกตั้งนายกองค์การบริหารส่วนจังหวัดชัยนาท พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 4 สิงหาคม พ.ศ. 2567
สืบเนื่องจากอนุสรณ์ นาคาศัย ได้ลาออกจากตำแหน่ง
ผู้สมัครนายกองค์การบริหารส่วนจังหวัด.
หมายเลข 1: จิตร์ธนา ยิ่งทวีลาภา.
อดีตสมาชิกวุฒิสภา และพี่สาวอนุสรณ์ นาคาศัย อดีตนายกองค์การบริหารส่วนจังหวัดชัยนาท
หมายเลข 2: ปัญญา ไทยรัตนกุล.
อดีตนายกเทศมนตรีหันคา และอดีตผู้สมัคร สส.ชัยนาท เขต 2 พรรคพลังประชารัฐ ลงในนามก้าวใหม่ชัยนาท
หมายเลข 3: สุทธิพจน์ เชื้ออภัยวงษ์.
อดีตผู้สมัคร สส.ชัยนาท เขต 2 พรรคก้าวไกล ลงสมัครในฐานะผู้สมัครอิสระ
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">จิตร์ธนา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">52.78%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">สุทธิพจน์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">37.58%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ปัญญา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">9.64%</td>
</tr>
</table>
</td></tr></table>
การเลือกตั้งนายกองค์การบริหารส่วนจังหวัดชัยภูมิ พ.ศ. 2567

การเลือกตั้งนายกองค์การบริหารส่วนจังหวัดชัยภูมิ พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 11 สิงหาคม พ.ศ. 2567 
สืบเนื่องจากอร่าม โล่ห์วีระ ได้ลาออกจากตำแหน่ง
ผู้สมัครนายกองค์การบริหารส่วนจังหวัด.
หมายเลข 1: สุรีวรรณ นาคาศัย.
ภรรยาสัมฤทธิ์ แทนทรัพย์ สส.ชัยภูมิ เขต 3 พรรคภูมิใจไทย
หมายเลข 2: จารุวรรณ จังหวะ.
อดีตสมาชิกสภาองค์การบริหารส่วนจังหวัดชัยภูมิ เขตอำเภอหนองบัวแดง และพี่สาวกาญจนา จังหวะ สส.ชัยภูมิ เขต 4 พรรคพลังประชารัฐ
หมายเลข 3: อร่าม โล่ห์วีระ.
อดีตนายกองค์การบริหารส่วนจังหวัดชัยภูมิ อดีตรัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎรจังหวัดชัยภูมิ บิดาของอัครแสนคีรี โล่ห์วีระ สส.ชัยภูมิ เขต 7 พรรคพลังประชารัฐ
หมายเลข 4: ว่าที่ร้อยตรี พสิษฐ์ คำชัย.
ทนายความ
หมายเลข 5: วรวุฒิ ประภามณฑล.
อดีตสมาชิกองค์การบริหารส่วนจังหวัดชัยภูมิ อำเภอเมืองชัยภูมิ เขต 3
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">สุรีวรรณ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">42.96%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อร่าม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">36.42%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">จารุวรรณ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">19.26%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">พสิษฐ์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.96%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วรวุฒิ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.41%</td>
</tr>
</table>
</td></tr></table>
ทนง โพธิ์อ่าน

ทนง โพธิ์อ่าน (อักษรโรมัน: thanong pho an) อดีตประธานสภาองค์การลูกจ้าง สภาแรงงานแห่งประเทศไทย รองประธานสมาพันธ์แรงงานเสรีระหว่างประเทศภาคพื้นเอเซียแฟซิฟิค เลขาธิการสภาพแรงงานขนส่งสินค้าขาออก และโดยเป็นสมาชิกวุฒิสภา คณะกรรมการประกันสังคม และผู้พิพากษาสมทบในศาลแรงงานกลาง ได้หายสาบสูญไป เมื่อวันที่ 19 มิถุนายน พ.ศ. 2534 ระหว่างคณะรักษาความสงบเรียบร้อยแห่งชาติ (รสช.) เข้าทำการยึดอำนาจการปกครองจากพลเอกชาติชาย ชุณหะวัณ นายกรัฐมนตรี เมื่อวันที่ 23 กุมภาพันธ์ พ.ศ.2534
การรัฐประหารปี พ.ศ. 2534.
เมื่อวันที่ 23 กุมภาพันธ์ พ.ศ.2534 คณะรักษาความสงบเรียบร้อยแห่งชาติ (รสช.) ได้ก่อรัฐประหารต่อต้านรัฐบาล ประกาศกฎอัยการศึก และยกเลิกรัฐธรรมนูญ ไม่นานหลังจากการรัฐประหาร คณะรักษาความสงบเรียบร้อยแห่งชาติ (รสช.) ได้ยกเลิกสหภาพแรงงานในรัฐวิสาหกิจ ทำให้สมาชิกสหภาพแรงงานกว่า 270,000 คนต้องสูญเสียสิทธิแรงงาน ทนงทนงได้ประณามการประกาศใช้กฎอัยการศึกและความต้องการสลายพลังขบวนการแรงงานภาคเอกชนกับแรงงานรัฐวิสาหกิจออกจากกัน โดยได้แสดงทัศนะที่ชัดเจนแข็งกร้าวและคัดค้านคำสั่งต่อคณะ รสช. การเคลื่อนไหวของทนงได้รับการตอบรับจากขบวนการแรงงานสากลอย่างกว้างขวาง และได้เป็นผู้แทนคนงานไทยไปประชุมองค์กรแรงงานระหว่างประเทศ (ILO) ประเทศสวิสเซอร์แลนด์ในช่วงวันที่ 3 – 27 มิถุนายน พ.ศ. 2534 โดยเขาจะนำเรื่องการละเมิดสิทธิเสรีภาพคนงานไทยไปกล่าวในที่ประชุม ทำให้กระทรวงมหาดไทยมีคำสั่งห้ามไม่ให้ทนงเดินทางออกนอกประเทศ ทนงได้ร้องเรียนไปยัง ICFTU
การหายตัวไป.
ทนงมีกำหนดการที่จะเข้าร่วมการประชุมประจำปีขององค์การแรงงานระหว่างประเทศ (ILO) ที่ประเทศสวิตเซอร์แลนด์ในเดือนมิถุนายน พ.ศ.2534 เพื่อพูดเกี่ยวกับข้อจำกัดที่มีต่อกิจกรรมของสหภาพแรงงานไทย คณะรักษาความสงบเรียบร้อยแห่งชาติ (รสช.) ปฏิเสธไม่ให้ทนงเข้าร่วมการประชุม ก่อนที่ทนงจะหายตัวไป เขาก็บอกกภรรยาว่า “มีคนคอยตามอยู่ แต่ไม่ทราบว่าเป็นกลุ่มไหน เขาถูกข่มขู่และติดตามทุกฝีก้าว และสั่งเสียว่า ถ้าหายไป 3 วัน แสดงว่าถูกลักพาตัวไป หากไม่ติดต่อกลับมาภายใน 7 วัน”
เมื่อวันที่ 19 มิถุนายน พ.ศ. 2534 พบรถยนต์ว่างเปล่าของถนอมใกล้สำนักงานของเขาในเขตราษฎร์บูรณะ กรุงเทพฯ หลังจากที่เขาหายตัวไป ครอบครัวของเขากลัวเรื่องสุขภาพของทนง เนื่องจากเขาอายุ 55 ปี เพราะทนงเป็นโรคเบาหวาน หากเครียดมากต้องฉีดยาอินซูลินเป็นประจำ หากช่วยไม่ทันก็อาจช็อก
เอ็มบีดีเอ มีทีเออร์

เอ็มบีดีเอ มีทีเออร์ เป็นอาวุธปล่อยพิสัยยิงนอกระยะสายตา (BVR) พัฒนาและผลิตโดยเอ็มบีดีเอ มีความสามารถในการโจมตีอากาศยานที่มีความคล่องตัวสูง และอากาศยานขนาดเล็ก เช่น อาวุธปล่อยครูซ โดรน มีระยะยิง 200 กิโลเมตร
ด้วยเครื่องยนต์แรมเจ็ทที่ใช้เชื้อเพลิงแข็งช่วยให้ขีปนาวุธสามารถบินด้วยความเร็วมากกว่า 4 มัค และให้แรงขับและการเร่งความเร็วกลางทางแก่ขีปนาวุธ ระบบการเชื่อมต่อข้อมูลแบบสองทางช่วยให้เครื่องบินที่ปล่อยขีปนาวุธสามารถอัปเดตเป้าหมายกลางทางหรือเปลี่ยนเป้าหมายใหม่ได้ตามต้องการ รวมถึงข้อมูลจากแหล่งอื่น ๆ 
มีทีเออร์เป็นผลผลิตจากโครงการร่วมของยุโรป เริ่มเข้าประจำการในกองทัพอากาศสวีเดนบนเครื่องบินยาส 39 กองทัพอากาศและกองทัพเรือฝรั่งเศสบนเครื่องบิน ดาโซราฟาล และยูโรไฟเตอร์ ไทฟูน ของกองทัพอากาศอังกฤษ กองทัพอากาศเยอรมัน กองทัพอากาศอิตาลี และกองทัพอากาศสเปน นอกจากนี้มีทีเออร์ยังถูกวางแผนให้ติดตั้งบนเครื่องบิน เอฟ-35 ไลท์นิง 2 ของอังกฤษและอิตาลี
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ชาตินิยมตุรกี

ชาตินิยมตุรกี  เป็นแนวคิดชาตินิยมในบรรดาประชากรตุรกีและบุคคลที่มีอัตลักษณ์ประจำชาติเป็นชาวตุรกี ชาตินิยมตุรกีประกอบด้วยการเคลื่อนไหวทางการเมืองและสังคม กับความรู้สึกที่กระตุ้นด้วยความรักต่อวัฒนธรรม ภาษา และประวัติศาสตร์ตุรกี และความภาคภูมิใจในประเทศตุรกีและชาวตุรกี แม้ว่าสำนึกความเป็นชาติในตุรกีสามารถสืบย้อนไปได้หลายศตวรรษ แนวคิดชาตินิยมเป็นปัจจัยสำคัญในการกำหนดทัศนคติของชาวตุรกี โดยเฉพาะอย่างยิ่งตั้งแต่คริสต์ศตวรรษที่ 20 แนวคิดชาตินิยมสมัยใหม่เจริญขึ้นในช่วงสมัยทันซีมัต และยังมีความสัมพันธ์อันซับซ้อนกับอัตลักษณ์มุสลิม อุดมการณ์รวมกลุ่มเติร์ก และลัทธิตูรัน
ประวัติ.
หลังจักรวรรดิออตโตมันล่มสลาย มุสทาฟา เคมัล อาทาทืร์คขึ้นมามีอำนาจ เขาเป็นผู้นำการปฏิรูปภาษามาใช้ โดยมีจุดมุ่งหมาย "ชำระล้าง" ภาษาตุรกีจากอิทธิพลต่างชาติ (ส่วนใหญ่จากอาหรับและเปอร์เซีย) เขายังสนับสนุนวิทยานิพนธ์ประวัติศาสตร์ตุรกีในวงการทางการเมืองและการศึกษาตุรกีตั้งแต่คริสต์ทศวรรษ 1930 นักวิจัยชาวตุรกีในเวลานั้นอย่าง Hüseyin Cahit Yalçın และ Rıfat Osman Bey ก็เกิดมีแนวคิดว่าชาวซูเมอร์ยุคต้นคือชาวเติร์กดั้งเดิม
นักชาตินิยมตุรกีช่วงแรกโดยทั่วไปเป็นฆราวาส และส่วนใหญ่ได้รับอิทธิพลจาก Ziya Gökalp (1876–1924) Gökalp มีจุดมุ่งหมายในการทำให้ศาสนาอิสลามกลายเป็นเติร์ก (Turkification) เช่น อัลกุรอานควรแปลจากภาษาอาหรับไปเป็นภาษาตุรกี และการอะษานจากหออะษานควรร้องเป็นภาษาตุรกีแทนที่จะเป็นภาษาอาหรับ ในช่วงต้นของสาธารณรัฐ ธรรมเนียมศาสนาไม่เป็นสิ่งสำคัญ และกลุ่มชาตินิยมตุรกีเปิดกว้างต่อความเป็นตะวันตกในสังคมตุรกีมากกว่ากลุ่มอื่น
ปิ่นภักดิ์

ปิ่นภักดิ์ เป็นซีรีส์แซฟฟิกแนวดรามาย้อนยุค สร้างจากนิยายชื่อเดียวกันของม่อนแมว เขียนบทโทรทัศน์โดย ติณณา เป็นผลงานเรื่องที่ 5 ของบริษัทไอดอลแฟคทอรี่ และได้รับการเลือกจากกระทรวงพาณิชย์ให้เป็นซีรีส์นำร่องในการส่งเสริมสินค้าไทยสู่ระดับโลก เป็นเรื่องราวของความรักและอุปสรรคระหว่างหม่อมเจ้าหญิงอนิลภัทร (ท่านหญิงอนิล) และหม่อมราชวงศ์ปิลันธิตา (คุณหญิงปิ่น) ซึ่งต้องฝ่าฟันทั้งเรื่องฐานันดรและขนบธรรมเนียม นำแสดงโดย รีเบคก้า แพทรีเซีย อาร์มสตรอง และสโรชา จันทร์กิมฮะ กำกับการแสดงโดยฟิวส์-กิตติศักดิ์ ชีวาสัจจาสกุล
งานสร้าง.
ในวันที่ 18 สิงหาคม พ.ศ. 2566 ไอดอลแฟคทอรี่เผยแพร่ภาพตัวละครหลัก พร้อมประกาศเปิดตัวซีรีส์นี้ จากนั้นมีการฟิตติงในวันที่ 23 ตุลาคม พ.ศ. 2566 และเริ่มถ่ายทำในวันที่ 20 พฤศจิกายน พ.ศ. 2566
ในระหว่างถ่ายทำ มีการลงนามในบันทึกแสดงเจตจำนงความร่วมมือกับกระทรวงพาณิชย์ในวันที่ 28 กุมภาพันธ์ พ.ศ. 2567 เพื่อผลักดันสินค้าและบริการไทยสู่สากลผ่านซีรีส์เรื่องนี้ การถ่ายทำคิวเสร็จสิ้นในวันที่ 11 มิถุนายน พ.ศ. 2567 รวมทั้งหมด 55 คิว ใช้ระยะเวลาถ่ายทำทั้งสิ้น 8 เดือน มีการบวงสรวงซีรีส์ในวันที่ 30 มิถุนายน พ.ศ. 2567 จากนั้นมีงาน "The Loyal Pin Gala Premiere" เพื่อให้สาธารณชนรับชมตอนแรกพร้อมกับนักแสดงในวันที่ 28 กรกฎาคม พ.ศ. 2567 ก่อนออกอากาศตอนแรกทางช่องเวิร์คพอยท์ในวันที่ 4 สิงหาคม พ.ศ. 2567
ช่วงอายุไผเบียน

ไผเบียน  เป็นหินช่วงอายุอยู่ล่างที่สุดของหินสมัยฝูหรงเจียนในหินยุคแคมเบรียน ไผเบียนยังเป็นช่วงอายุแรกของสมัยฝูหรงเจียนของยุคแคมเบรียน ต่อจากช่วงอายุกูจางเจียนซึ่งอยู่ในสมัยเมียวลิงเจียนของยุคแคมเบรียน และถูกสืบต่อด้วยหินช่วงอายุเจียงชานเนียน จุดเริ่มต้นของไผเบียนถูกกำหนดด้วยการปรากฏครั้งแรกของไทรโลไบต์สปีชีส์"กลิปตาโนสตุส เรติคูเลตุส" ("Glyptagnostus reticulatus") ประมาณ ล้านปีก่อน จุดสูงสุดหรือจุดเริ่มต้นของเจียงชานเนียนถูกกำหนดด้วยการปรากฏครั้งแรกของไทรโลไบต์สปีชีส์"แอกโนสโตโตส โอเรียนทัลลิส" ("Agnostotes orientalis") ประมาณ ล้านปีก่อน
จุดและส่วนชั้นหินแบบฉบับขอบเขตทั่วโลก.
ชื่อนี้มีที่มาจากหมู่บ้านไผบี้ ซึ่งตั้งอยู่ในมณฑลหูหนาน ประเทศจีน จุดและส่วนชั้นหินแบบฉบับขอบเขตทั่วโลกถูกกำหนดใน "แหล่งไผบี้" (เทือกเขาอู่หลิง อำเภอฮวาหยวน) ซึ่งเป็นหน้าผาของหมวดหินฮวาเฉียว (花桥组) ส่วนฐานเป็นการปรากฏครั้งแรกของ"กลิปตาโนสตุส เรติคูเลตุส" ("Glyptagnostus reticulatus") ที่อยู่สูง 396 เมตรเหนือฐานของหมวดหินฮวาเฉียว ณ พิกัด (28.3895°N 109.5257°E)
เหตุการณ์สำคัญ.
ในช่วงการเปลี่ยนแปลงระหว่างช่วงอายุกูจางเจียนและไผเบียน ได้เกิดเหตุการณ์การสูญพันธุ์ครั้งหนึ่งที่ลดความหลากหลายของสปีชีส์ลงถึง 45% เหตุการณ์นี้เกิดขึ้นพร้อมกับการสูญพันธุ์มาร์จูมัน (Marjuman) ซึ่งสามารถพบได้ในชุดซากดึกดำบรรพ์ของไทรโลไบต์และแบรคิโอพอดในบริเวณลอเรนเชีย โดยสามารถแบ่งออกเป็นสองระยะที่พบในตะกอนของประเทศจีนตอนใต้ ระยะแรกมีการลดลงของสปีชีส์เล็กน้อยเกิดขึ้นในช่วงอายุกูจางเจียน ใช้เวลาประมาณ 1.8 ล้านปี ส่วนระยะที่สองมีการลดลงของความหลากหลายอย่างชัดเจนใช้เวลา 1.2 ล้านปี ซึ่งเกิดขึ้นในช่วงอายุไผเบียน หลังจากการสูญพันธุ์ ความหลากหลายของสปีชีส์ได้กลับคืนสู่ระดับเดิม
การเปลี่ยนแปลงของไอโซโทปคาร์บอนเชิงบวกสเต็ปโตอีโออัน (SPICE) ได้เริ่มขึ้นในช่วงเขตแดนระหว่างช่วงอายุกูจางเจียนและไผเบียน เหตุการณ์นี้เกี่ยวข้องกับการเปลี่ยนแปลงของวัฏจักรคาร์บอนระดับโลก กลไกการเปลี่ยนแปลงนี้ยังไม่เป็นที่เข้าใจอย่างสมบูรณ์ แต่เชื่อว่าเกิดจากการขยายตัวของน้ำลึกที่ไม่มีออกซิเจนเข้าสู่บริเวณน้ำตื้น เหตุการณ์ SPICE มีผลกระทบที่ชัดเจนต่อไทรโลไบต์ โดยมีการลดลงของความหลากหลายของไทรโลไบต์ในช่วงเริ่มต้นและในช่วงสิ้นสุดของเหตุการณ์ ซึ่งตรงกับการสูญพันธุ์ของไบโอเมียร์มาร์จูมันช่วงสิ้นสุดลอเรเชีย (Laurentian End-Marjuman Biomere Extinction; EMBE) และการสูญพันธุ์ของไบโอเมียร์สเต็ปโตอีอัน (End-Steptoean Biomere Extinction; ESBE) ตามลำดับ เหตุการณ์ SPICE ยังมาพร้อมกับการเย็นตัวของสภาพอากาศซึ่งช่วยในการฟื้นตัวของระบบนิเวศหลังจากเหตุการณ์เริ่มต้น แต่การอุ่นตัวที่ตามมาได้รบกวนการหมุนเวียนของน้ำในมหาสมุทรและกระตุ้นให้เกิดการเปลี่ยนแปลงของสภาวะรีด็อกซ์ใหม่ซึ่งเป็นเหตุให้เกิด ESBE 
บรรพชีวินวิทยา.
สกุลของแอกโนสตอยด์ เช่น "กลิปตาโนสตุส" ("Glyptagnostus"), "โฮแม็กโนสตุส" ("Homagnostus"), "ซูดแอกโนสตุส" ("Pseudagnostus") และ"แอ็กมาร์ราจิส" ("Acmarhachis") เป็นที่รู้จักจากการสะสมตัวในช่วงอายุไผเบียน.
เหมรฺย

เหมรฺย หรือชื่อเต็มว่า เหมรฺย บน บาน สาป แช่ง  เป็นภาพยนตร์ไทยแนวดราม่า- สยองขวัญ ปี 2567 จากการกำกับของเอกชัย ศรีวิชัย และนำแสดงโดย เอกชัย ศรีวิชัย, ศิวัฒน์ โชติชัยชรินทร์, รัชนก สุวรรณเกตุ, ฟาบริชโช่ เปาโล, สนธยา ชิตมณี, นาตยา จันทร์รุ่ง, ธนาวุฒิ เกสโร สร้างโดย เอ็นชานเนล ไทยแลนด์ ร่วมสร้างกับ บริษัท แม่เรียง ฟิล์ม จำกัด
เรื่องย่อ.
เหมรฺย บอกเล่าเรื่องราวเกี่ยวกับวัฒนธรรมพื้นถิ่นของคนภาคใต้ หลังจากที่ อลิซ (รัชนก สุวรรณเกตุ) ต้องเลิกรากับสามี จึงจำเป็นต้องรับหน้าที่แม่เลี้ยงเดี่ยวในการดูแลลูกชาย ออกัส (ฟาบริชโช่ เปาโล) เด็กหนุ่มที่เติบโตมากับคำถามที่อยู่ภายในใจเกี่ยวกับ เอ (ศิวัฒน์ โชติชัยชรินทร์) พ่อของเขาและเรื่องราวของตัวเอง ซึ่งแม้แต่แม่ของเขาเองก็ยังไม่เคยที่จะปริปากพูดถึงเรื่องราวเกี่ยวกับพ่อของเขาเลยแม้แต่น้อย
งานสร้าง.
เมื่อวันที่ 22 มกราคม 2567 บริษัท เอ็นชานเนล ไทยแลนด์ จำกัด และ บริษัท แม่เรียง ฟิล์ม จำกัด เอกชัย ศรีวิชัย เปิดรอบปฐมทัศน์ภาพยนตร์เรื่อง "เหมรฺย" ให้สื่อมวลชนและแขกผู้มีเกียรติ ณ โรงภาพยนตร์ บางกะปิ ซีนีเพล็กซ์ ชั้น 3 เดอะมอลล์ไลฟ์สโตร์ บางกะปิ
นำทัพโดย เอกชัย ศรีวิชัย ผู้กำกับและนักแสดงนำ รัชนก สุวรรณเกตุ, ฟาบริซโช่ เปาโล, สนธยา ชิตมณี, นาตยา จันทร์รุ่ง และ ธนาวุฒิ เกสโร บรรยากาศภายในงานถูกจำลองให้เป็นโรงครูสำหรับทำพิธีแก้ "เหมรฺย" รวมถึงโนราที่เดินต้อนรับแขกผู้มีเกียรติที่มาร่วมงาน โดยในงานเอกชัย ศรีวิชัย ได้กล่าวว่า “ผมทำงานในวงการมากว่า 30 ปี พยายามทำทุกวันเพื่อรักษาเอกลักษณ์และอัตตลักษ์ของคนใต้ให้ยังคงอยู่ เรื่องการบนบานหรือที่คนใต้เรียกว่าเหมรฺย ไม่ใช่มีเฉพาะภาคใต้ ส่วนมโนราห์เป็นรากเหง้าของคนใต้ที่เราสืบสานมาหลายชั่วอายุคนจนตอนนี้ได้รับการขึ้นทะเบียนมรดกโลกเป็นมรดกภูมิปัญญาทางวัฒนธรรมเป็นที่เรียบร้อย ผมพยามยามทำหนังให้มันสมบูรณ์มากที่สุด ดูหนังให้บันเทิง รับรองว่ามีทุกอารมณ์ เมื่อบันเทิงแล้วให้คิดถึงแง่คิดว่าเราใช้ชีวิตแบบไหน เป็นคนรักษาสัจจะหรือไม่ วันนี้อยากให้ทุกคนมาพิสูจน์ภาพยนตร์เรื่อง เหมรฺย บน บาป สาป แช่ง เริ่มฉาย 25 มกราคม 2567 นี้ ทั่วประเทศครับ”
ความเชื่อ.
เหมรฺย หมายถึง การบนบาน ในภาษาใต้จะเรียกว่า เหมรฺย สะกดว่า สะเออ – หมร – ย อ่านว่า เหมย หรือบางพื้นที่เรียกว่า เหลยบน ซึ่งการบนบานจะมีด้วยกัน 2 ชนิด คือ การบนบานด้วยปากเปล่า เรียกว่า เหมรฺยปาก และการบนบานด้วยวิธีนำเครื่องบูชาใส่ห่อกาบหมาก เรียกว่า เหมรฺยห่อ หรือจะหมายความเป็นพฤติการณ์ 'การบนบานศาลกล่าว' ความเชื่อที่รู้จักกันทั่วไป และเรื่องราวการต่อสู้กับสิ่งที่มองไม่เห็น เพื่อจะปกป้องใครสักคนที่รัก
การตัดเหมรฺย มีขึ้นเพื่อทำให้สัญญาที่ได้ตกลงถึงกาลสิ้นสุด ตามความเชื่อของชาวใต้ ถ้าหากมีการแก้เหมรฺยแล้วไม่มีการตัด เชื่อว่าสิ่งศักดิ์สิทธิ์ หรือ ครูหมอ (บางคน) จะยังคงตามติดทวงสิ่งที่ต้องการเพิ่ม จะกลายเป็นสินบนที่จะต้องแก้จนกว่าสิ่งศักดิ์สิทธิ์นั้น ๆ จะพอใจ เพื่อป้องกันไม่ให้สิ่งศักดิ์สิทธิ์ หรือครูหมอบางคน เรียกร้องเกินกว่าที่ตกลงสัญญาไว้ ราชครูโนราจึงต้องเป็นผู้ตัดเหมรฺย เพื่อเป็นการบอกกล่าวให้สิ่งศักดิ์สิทธิ์ หรือครูหมอ ได้รู้ว่าสิ่งที่ได้บนบานนั้นสิ้นสุดลงแล้ว
เนื่องจากพิธีการตัดเหมรฺยแก้บน ในภาคใต้นั้นจะต้องใช้คาถาสำหรับการแก้บนโดยเฉพาะ นั่นก็คือ คาถาตัดหนวด ซึ่งไม่ว่าจะเป็นการแก้บนตามสถานที่ศักดิ์สิทธิ์ทั่วไป หรือแม้แต่โนราโรงครู ราชครูโนราเจ้าพิธี ก็ต้องใช้คาถาตัดหนวดเป็นคาถาในการตัดพันธสัญญาบนบานทั้งสิ้น
มนัส ตั้งสุข

มนัส ตั้งสุข (27 สิงหาคม พ.ศ. 2515 – 4 สิงหาคม พ.ศ. 2567) เป็นผู้ประกาศข่าว พิธีกร และวิทยากรชาวไทย เคยเป็นผู้ประกาศข่าวทางททบ.5 เอชดี, เอ็นบีที 2 เอชดี และ พีพีทีวี และเป็นอาจารย์ประจำมหาวิทยาลัยต่าง ๆ
ประวัติ.
มนัสเกิดเมื่อวันที่ 27 สิงหาคม พ.ศ. 2515 สำเร็จการศึกษาระดับปริญญาตรี ในหลักสูตรบริหารธุรกิจบัณฑิต สาขาวิชาการจัดการโรงแรม จากวิทยาลัยดุสิตธานี, ปริญญาโท ในหลักสูตรรัฐประศาสนศาสตรมหาบัณฑิต และปริญญาเอก ในหลักสูตรปรัชญาดุษฎีบัณฑิต สาขาวิชารัฐประศาสนศาสตร์ จากวิทยาลัยบัณฑิตศึกษาด้านการจัดการ มหาวิทยาลัยศรีปทุม
ผู้ประกาศข่าว.
มนัสต้องการเป็นผู้ประกาศข่าว เพราะทุกวันชอบดูข่าวในพระราชสำนัก ที่นำเสนอโครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หลากหลายโครงการ และข่าวการเมืองที่มองว่าเป็นเรื่องใกล้ตัวและเป็นอนาคตของชาติ จึงสมัครเป็นผู้ประกาศข่าวที่สถานีวิทยุโทรทัศน์กองทัพบกช่อง 5 (ททบ.5) ในปี พ.ศ. 2544 และได้รับการคัดเลือกเป็น 1 ใน 7 ผู้ประกาศข่าวในรุ่นดังกล่าว
ต่อมาในยุคเริ่มต้นโทรทัศน์ภาคพื้นดินระบบดิจิทัลในประเทศไทย มนัสได้ย้ายไปเป็นผู้ประกาศข่าวที่พีพีทีวี ก่อนจะย้ายมาที่เอ็นบีที 2 เอชดี ตามลำดับ และยังเป็นพิธีกรอิสระในรายการต่าง ๆ เช่น เมืองไทย 18 น., Talk Together ออกอากาศทาง ททบ.5 นอกจากนี้ยังเป็นอาจารย์สอนในสถาบันการประชาสัมพันธ์ตามมหาวิทยาลัยต่าง ๆ และวิทยากรประจำสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
เสียชีวิต.
ก่อนหน้านี้ มนัสเคยมีอาการป่วยอย่างหนัก จนทำให้ไม่ปรากฏตัวทางหน้าจอโทรทัศน์ไปช่วงหนึ่ง ต่อมาเมื่อวันที่ 2 สิงหาคม มนัสมีอาการความดันโลหิตสูง จึงหมดสติจนล้มลง จนศีรษะกระทบพื้นและหัวแตก ทำให้ต้องถูกนำตัวส่งเข้ารักษาในหน่วยอภิบาลของโรงพยาบาลราชวิถี แพทย์ตรวจพบว่ามีเลือดคั่งในสมอง สมองบวม เนื่องจากก้านสมองได้รับความกระทบกระเทือนอย่างหนักขณะศีรษะกระทบพื้น และเสียชีวิตเมื่อเวลา 00:02 น. ของเช้าวันที่ 4 สิงหาคม พ.ศ. 2567 สิริอายุ 51 ปี มีกำหนดตั้งศพบำเพ็ญกุศลที่วัดพระศรีมหาธาตุวรมหาวิหาร มีพิธีรดน้ำศพในวันที่ 5 สิงหาคม สวดพระอภิธรรมตั้งแต่วันที่ 5–7 สิงหาคม และฌาปนกิจในวันที่ 8 สิงหาคม
การจัดหมู่หนังสือแบบห้องสมุดแพทย์แห่งชาติ

การจัดหมู่หนังสือแบบห้องสมุดแพทย์แห่งชาติ  เป็นระบบการจัดทำดัชนีห้องสมุดที่ครอบคลุมสาขาการแพทย์และวิทยาศาสตร์พื้นฐานก่อนคลินิก การจัดหมู่ของห้องสมุดแพทย์แห่งชาติสหรัฐ (NLM) มีรูปแบบตามการจัดหมู่หนังสือแบบหอสมุดรัฐสภา (LC) โดยตัวอักษรหมายถึงหมวดหมู่หัวเรื่องกว้าง ๆ ที่แบ่งย่อยด้วยตัวเลข ตัวอย่างเช่น QW 279 จะระบุหนังสือเกี่ยวกับจุลชีววิทยาหรือภูมิคุ้มกันวิทยา
รหัสตัวอักษรหนึ่งหรือสองตัวอักษรในการจัดหมู่ของ NLM ใช้ตัวอักษรที่จำกัดคือ QS–QZ และ W–WZ เท่านั้น ซึ่งทำให้ระบบ NLM สามารถใช้ร่วมกับระบบการเข้ารหัส LC ที่ใหญ่กว่าได้ เนื่องจากไม่มีการใช้ช่วงเหล่านี้ในระบบ LC อย่างไรก็ตาม มีรหัสที่มีอยู่ก่อนหน้านี้สามรหัสในระบบ LC ซึ่งทับซ้อนกับ NLM ได้แก่ กายวิภาคศาสตร์ของมนุษย์ (QM) จุลชีววิทยา (QR) และการแพทย์ (R) เพื่อหลีกเลี่ยงความสับสนเพิ่มเติม รหัสทั้งสามนี้จึงไม่ถูกใช้ใน NLM
หัวเรื่องสำหรับรายการเอกเทศ (ตัวอักษรหนึ่งหรือสองตัว) จะแสดงในรูปแบบย่อ (เช่น QW - จุลชีววิทยาและภูมิคุ้มกันวิทยา WG - ระบบหัวใจและหลอดเลือด) และเมื่อนำมารวมกันก็จะให้ภาพรวมของหัวข้อต่าง ๆ ที่ครอบคลุมโดยการจัดหมู่หนังสือแบบห้องสมุดแพทย์แห่งชาติ หัวเรื่องต่าง ๆ จะได้รับการตีความอย่างกว้าง ๆ ซึ่งรวมถึงระบบสรีรวิทยา ความเชี่ยวชาญเฉพาะทางที่เกี่ยวข้อง ส่วนต่าง ๆ ของร่างกายที่เกี่ยวข้องเป็นหลัก และสาขาที่เกี่ยวข้องรองลงมา ระบบ NLM นั้นเป็นแบบลำดับชั้น และภายในตารางแต่ละตาราง การแบ่งตามอวัยวะมักจะมีความสำคัญ ตารางหลักแต่ละตาราง รวมถึงหัวข้อย่อยบางส่วน จะเริ่มต้นด้วยกลุ่มของหมายเลขแบบรายการซึ่งโดยทั่วไปจะมีตั้งแต่ 1–49 ซึ่งจะจำแนกวัสดุตามประเภทสิ่งพิมพ์ เช่น พจนานุกรม แผนที่ คู่มือห้องปฏิบัติการ เป็นต้น
ตารางหลัก QS–QZ, W–WY และ WZ (ไม่รวมช่วง WZ 220–270) จะจำแนกผลงานที่ตีพิมพ์หลังปี ค.ศ. 1913 ส่วนตารางคริสต์ศตวรรษที่ 19 ใช้สำหรับผลงานที่ตีพิมพ์ในช่วงปี ค.ศ. 1801–1913 และตาราง WZ 220–270 ใช้เพื่อจัดกลุ่มศตวรรษสำหรับผลงานที่ตีพิมพ์ก่อนปี ค.ศ. 1801
ตัวอย่างเช่น หัวข้อตัจวิทยาจะเกี่ยวข้องกับรหัส WR ที่เป็นส่วนบนของลำดับชั้นรายการ และภายในของลำดับจะแบ่งออกเป็น:
ระบบการจัดหมู่หนังสือของห้องสมุดแพทยศาสตร์แห่งชาติ เป็นส่วนหนึ่งของระบบการวิเคราะห์และสืบค้นวรรณกรรมทางการแพทย์ (MEDLARS) และสอดคล้องกับตัวแปรเสริมของหัวข้อเนื้อหาทางการแพทย์ (MeSH) ในขอบเขตที่เกี่ยวข้อง การปรับปรุงครั้งล่าสุดของระบบการจัดหมู่หนังสือเผยแพร่ในช่วงฤดูร้อนปี ค.ศ. 2019
หมวดหมู่ตามการจัดหมู่หนังสือแบบห้องสมุดแพทย์แห่งชาติ.
วิทยาศาสตร์ก่อนคลินิก.
<templatestyles src="Div col/styles.css"/>
การแพทย์และวิชาที่เกี่ยวข้อง.
<templatestyles src="Div col/styles.css"/>
จอน ซู-จี

จอน ซู-จี (เกิดเมื่อวันที่ 10 พฤศจิกายน ค.ศ. 1983) เป็นนักแสดงชาวเกาหลีใต้ เธอเป็นที่รู้จักจากบทบาทในละคร เช่น "", "Signal", "Sin Don" และ "Green Mothers' Club" เธอยังปรากฏตัวในภาพยนตร์ด้วย "Marathon", "Closer to heaven", "Radio Dayz", "Emergency Declaration" และ "The Terror Live"
ดวงเพชร พรหมเทพ

ดวงเพชร พรมเทพ (3 กรกฎาคม 2548 – 14 กุมภาพันธ์ 2566) เป็นกัปตันทีมฟุตบอลหมูป่า ชาวไทยที่ได้รับการช่วยเหลือจากถ้ำหลวงนางนอน เมื่อ พ.ศ. 2561
ดอมได้รับทุนฟุตบอลไปอังกฤษใน พ.ศ. 2565 ดอมเสียชีวิตด้วยการฆ่าตัวตายใน พ.ศ. 2566
ประวัติส่วนตัว.
ดวงเพชรเกิดเมื่อวันที่ 3 กรกฎาคม พ.ศ. 2548 ชื่อเล่น ดอม เกิดที่เชียงราย
ดอมเป็นกัปตันทีมหมูป่า ที่ติดอยู่ในถ้ำหลวงนางนอนที่อุทยานแห่งชาติถ้ำหลวง-ขุนน้ำนางนอน เมื่อวันที่ 23 มิถุนายน 2561 ทำให้เกิดปฏิบัติการค้นหาและกู้ภัยถ้ำหลวงสิบเจ็ดวัน
ในปี 2565 ดวงเพชรได้รับทุนมูลนิธิซิโก้ ได้ไปศึกษาต่อที่ บรุกเฮาส์คอลลิจฟุตบอลอคาเดมีในเทศมณฑลเลสเตอร์เชอร์ ประเทศอังกฤษ
การเสียชีวิต.
เมื่อวันที่ 12 กุมภาพันธ์ 2566 พบดอมหมดสติในห้องพักที่บรุกเฮาส์คอลลิจฟุตบอลอคาเดมี เขาถูกนำตัวส่งโรงพยาบาลทั่วไปเคตเทอริง ต่อมาได้เสียชีวิตเมื่อวันที่ 14 กุมภาพันธ์
ดอมอายุ 17 ปีในขณะที่เสียชีวิต ตำรวจเลสเตอร์เชียร์ให้ความเห็นการเสียชีวิตว่าไม่มีอะไรน่าสงสัย
หลังการเสียชีวิต ครอบครัวของดอมได้ยื่นคำร้องต่อมูลนิธิซิโก้และอดีตนักฟุตบอลเกียรติศักดิ์ เสนาเมือง เพื่อขอทุนส่งร่างผู้เสียชีวิตกลับประเทศไทย หลังจากการฌาปนกิจในสหราชอาณาจักร เกียรติศักดิ์ เสนาเมือง ได้มอบอัฐิของดอมให้กับพ่อและแม่ของดอมที่สนามบินสุวรรณภูมิ เมื่อวันที่ 4 มีนาคม 2566 พิธีสวดพระอภิธรรม ณ วัดพระธาตุดอยเวา จังหวัดเชียงราย
การสอบสวนคดีสรุปว่าดอมเสียชีวิตจากอัตวินิบาตกรรม ไม่ทราบสาเหตุของการอัตวินิบาตกรรม
มิลล์วินา ดีน

เอลิซา เกลดีส์ ดีน (2 กุมภาพันธ์ ค.ศ. 1912 – 31 พฤษภาคม ค.ศ. 2009) รู้จักกันในชื่อ มิลล์วินา ดีน  เป็นข้าราชการ นักทำแผนที่ชาวอังกฤษ และผู้รอดชีวิตคนสุดท้ายที่มีชีวิตอยู่จากการอับปางของเรืออาร์เอ็มเอส "ไททานิก" ในวันที่ 15 เมษายน ค.ศ. 1912 เธอยังเป็นผู้โดยสารที่เด็กที่สุด โดยตอนนั้นเธอมีอายุเพียงสองเดือน
ครอบครัว.
ดีนเกิดที่คัลเวอร์เวลล์เฮาส์ (Culverwell House) ที่บรันส์คอมบ์บริเวณชายฝั่งตอนใต้ของเดวอน ประเทศอังกฤษ ในวันที่ 2 กุมภาพันธ์ ค.ศ. 1912 จากเบอร์แทรม แฟรงก์ ดีน (Bertram Frank Dean; 1886–1912) กับจอร์เจต อีวา ไลต์ (Georgette Eva Light; 1879–1975) เธอมีพี่ชายชื่อเบอร์แทรม เวียร์ ดีน (Bertram Vere Dean; เกิดวันที่ 21 พฤษภาคม ค.ศ. 1910) เธอไม่ได้แต่งงานและไม่มีลูก พ่อของเธอเสียชีวิตบน "ไททานิก" แม่เสียชีวิตในวันที่ 16 กันยายน ค.ศ. 1975 ด้วยวัย 96 ปี และพี่ชายเสียชีวิตวันที่ 14 เมษายน ค.ศ. 1992 ด้วยอายุ 81 ปี ซึ่งครบรอบการชนภูเขาน้ำแข็ง 80 ปี
เบอร์แทรม ดีน พ่อของมิลวินา ดีน เกิดและเติบโตที่บรันส์คอมบ์ เขาย้ายไปลอนดอนในวัยผู้ใหญ่ โดยแต่งงานกับแม่ของมิลวินา ทั้งคู่ถือครองและดำเนินกิจการสถานที่จำหน่ายสุราในลอนดอนเป็นเวลาหลายปี
เสียชีวิต.
ดีนเสียชีวิตจากโรคปอดอักเสบตอนเช้าวันที่ 31 พฤษภาคม ค.ศ. 2009 อายุ 97 ปีและ 7 สัปดาห์หลัง "ไททานิก" ออกเดินเรือ ที่ care home ใน Ashurst แฮมป์เชอร์ เธอได้รับการเผาศพ และโปรยขี้เถ้าในวันที่ 24 ตุลาคม ค.ศ. 2009 ที่ท่าปล่อยเรือในเซาแทมป์ตัน ซึ่งเป็นบริเวณที่ "ไททานิก" เริ่มต้นเดินเรือ ตั้งแต่เดือนตุลาคม ค.ศ. 2007 เป็นต้นมา ดีนกลายเป็นผู้รอดชีวิต"ไททานิก"คนสุดท้าย หลังจากบาร์บารา เวสต์ เดนตันเสียชีวิตตอนอายุ 96 ปีที่ประเทศอังกฤษ
เลโก้ สปอตส์

เลโก้ สปอตส์ (อักษรแบบเก๋คือ "LEGO Minecraft") เป็นธีมของเลโก้ที่เปิดตัวใน ค.ศ. 2000 และยกเลิกการผลิตใน ค.ศ. 2007 ธีมดังกล่าวเน้นไปที่บรรดาเซตของเล่นกีฬาหลากหลายประเภท เช่น ฟุตบอล, บาสเก็ตบอล และฮอกกี้
ภาพรวม.
ในช่วงปลายคริสต์ทศวรรษ 1990 และต้นคริสต์ทศวรรษ 2000 บริษัทเดอะเลโก้กรุปได้ตัดสินใจที่จะขยายกลุ่มผลิตภัณฑ์ด้วยเซตของเล่นที่มีธีมกีฬา ในช่วงแรกทางบริษัทมุ่งเน้นที่ฟุตบอล เนื่องจากบรรดาเซตฟุตบอลแบบโต๊ะและเกมฟุตบอลซับยูทีโอได้รับความนิยมในช่วงเวลาดังกล่าว เลโก้ สปอตส์ เปิดตัวใน ค.ศ. 2000 และยกเลิกการผลิตใน ค.ศ. 2007 อันเป็นผลมาจากสัญญาอนุญาตหลายฉบับกับองค์กรกีฬารายใหญ่ ผลิตภัณฑ์ดังกล่าวจึงมีโลโก้อย่างเป็นทางการขององค์กรเหล่านี้
ซอกเกอร์ / ฟุตบอล (ค.ศ. 2000–2007).
ผลิตภัณฑ์ฟุตบอลมีความแตกต่างจากเซตของเล่นเลโก้อื่น ๆ ตรงที่เน้นไปที่การดำเนินการฟุตบอลมากกว่าการก่อสร้าง จึงมีชิ้นส่วนน้อยกว่า และการสร้างแบรนด์ของเซตเหล่านี้ยังแตกต่างไปจากผลิตภัณฑ์เลโก้อื่น ๆ โดยใน ค.ศ. 2000 เซตของเล่นดังกล่าวได้รับการประกอบภาพด้วยภาพของนักฟุตบอลชาวฝรั่งเศสอย่างซีเนดีน ซีดาน ซึ่งปรากฏอยู่ในรูปแบบเลโก้ มินิฟิกเกอร์ ในเซต 3401 ส่วนชุดของเล่นบางชุด เช่น แชมเปียนชิปแชลเลนจ์ จะมีอุปกรณ์เตะที่ทำให้มินิฟิกเกอร์สามารถเตะลูกบอลได้ กระทั่งใน ค.ศ. 2001 ธีมนี้ได้เปิดตัวเซตทีมหญิงซึ่งมีผู้เล่นมินิฟิกเกอร์หญิงหกคน นับเป็นจำนวนมินิฟิกเกอร์หญิงที่มากที่สุดในเซตในขณะนั้น นอกจากนี้ ยังมีการออกชุดส่งเสริมการขายหลายเซตเพื่อให้ตรงกับการแข่งฟุตบอลโลก 2002 ครั้นตั้งแต่ ค.ศ. 2003 ถึง ค.ศ. 2005 ธีมเลโก้ สปอตส์ ได้เน้นไปที่บาสเกตบอลเอ็นบีเอและฮอกกีลีกเอ็นเอชแอล แต่ของเล่นฟุตบอลของเลโก้กลับมาปรากฏตัวอีกครั้งใน ค.ศ. 2006 พร้อมกับการเปิดตัวชุดเลโก้สามชุดที่เปิดตัวในช่วงเดียวกับการแข่งฟุตบอลโลก 2006 ที่ประเทศเยอรมนี
ฮิคารุ โอชิโระ

ฮิคารุ โอชิโระ（日本語 :大城 光 4 กรกฎาคม 2538 - ）เป็นศิลปินบอยกรุ๊ปวง MAG!C☆PRINCE เป็นคนจังหวัดไอจิ ประเทศญี่ปุ่น ปัจจุบันอยู่ต้นสังกัด วาตานาเบะ เอ็นเตอเทนเมนท์ สาขาย่อยนาโกย่า
ฮิคารุ โอชิโระ เกิดวันอังคารที่ 4 กรกฎาคม 2538 จากจังหวัดไอจิ เคยเป็นไอดอลวง MAG!C☆PRINCE หลังจากช่วงที่พักงานวง ฮิคารุเน้นโฟกัสงานดนตรี งานพิธีกรเป็นหลัก ปัจจุบันมีคู่สมรสเป็นสาวนอกวงการบันเทิง 
เชิงอรรถ.
<table class="noprint" style="float:right; font-size:90%;"><tr><td>[]</td></tr></table>
แหล่งที่มา.
<templatestyles src="Reflist/styles.css" />
ซิลวานัส วินด์รันเนอร์

ซิลวานัส วินด์รันเนอร์  เป็นตัวละครสมมติที่ปรากฏในซีรีส์วิดีโอเกม"วอร์คราฟต์"ที่สร้างโดยบริษัทบลิซซาร์ดเอ็นเตอร์เทนเมนต์ เธอได้รับการเปิดตัวครั้งแรกใน' และได้รับการออกแบบใหม่ครั้งใหญ่ใน' ตามมาด้วยการออกแบบใหม่เล็กน้อยใน' ซึ่งครั้งหนึ่งซิลวานัสเคยเป็นนายพลเรนเจอร์เอลฟ์ชั้นสูงแห่งซิลเวอร์มูน เธอถูกอาร์ธัส เมเนธิล สังหารขณะที่เธอเป็นผู้นำกองกำลังต่อต้านการรุกรานของเขาซึ่งดูเหมือนว่าจะประสบความล้มเหลว โดยในสุดยอดยุทธการหนึ่งที่ทำให้เมืองหลวงซิลเวอร์มูนกลายเป็นซากปรักหักพัง เขาสามารถเอาชนะแม่ทัพเอลฟ์ได้ในที่สุด โดยฉีกวิญญาณของเธอออกและเปลี่ยนเธอให้กลายเป็นแบนชี ซึ่งตัวแทนใหม่ล่าสุดของลิชคิงรายนี้ได้รับพลังจากความเกลียดชังต่อสิ่งมีชีวิตและความปรารถนาอันนิรันดร์ที่จะปกครองเหนือประชาชนหน้าใหม่ของเธอ ส่วนใน' ซิลวานัสสามารถกลับมามีจิตใจและร่างกายที่เป็นอิสระอีกครั้ง และก่อตั้งฝ่ายฟอร์เซเคนซึ่งประกอบด้วยอันเดดในขณะที่แสดงตนเป็น "แบนชีควีน" และ "ดาร์กเลดี" โดยกองกำลังอันเดดใหม่ของเธอที่สาบานว่าจะแก้แค้นลิชคิง พวกมันจึงออกเดินทางเพื่อทำสงครามปะทะกับสเคิร์จ ตลอดเกือบทั้งภาค"ลีเจียน"และหนึ่งในสามยุทธการแรกของภาค"แบตเทิลฟอร์อาเซรอธ" เธอดำรงตำแหน่งวอร์ชีฟของฮอร์ด และเป็นหนึ่งในผู้นำทางการเมืองที่ทรงอำนาจที่สุดในอาเซรอธหลังจากการตายของวอลจินในเหตุการณ์เปิดตัวของภาค"ลีเจียน" เธอละทิ้งบทบาทในภาค"เชนส์ออฟโดมิเนชัน" ที่เป็นแพตช์ 9.1 อันมีผลทำให้ตำแหน่งวอร์ชีฟถูกปลดออกและถูกแทนที่ด้วยสภาฮอร์ด ในขณะที่ความเป็นผู้นำของฟอร์เซเคนจะถูกสืบทอดโดยสภาเดโซเลต
นอกจากนี้ ซิลวานัสยังปรากฏตัวในฐานะตัวละครที่ผู้เล่นควบคุมในเกม"ฮีโรส์ออฟเดอะสตอร์ม"ซึ่งเป็นเกมแนวโมบาข้ามฝั่ง ตัวละครนี้ได้รับการให้เสียงโดยแพตตี แมตสัน ตั้งแต่"เวิลด์ออฟวอร์คราฟต์"แพตช์ 3.2 แต่ก่อนหน้านั้นเธอได้รับการให้เสียงโดยเพียรา คอปโปลา
ซิลวานัสกลายเป็นหนึ่งในตัวละครที่เป็นสัญลักษณ์และโดดเด่นที่สุดในตำนาน"วอร์คราฟต์" และได้รับการตอบรับเชิงบวกโดยทั่วไปจากผู้เล่นและนักข่าวก่อน"" ซึ่งหลังจากนั้น การพัฒนาตัวละครของเธอถูกติเตียนมากขึ้นเรื่อย ๆ โดยก่อนหน้านี้ เธอได้รับการยกย่องว่าเป็นผู้นำทางทหารที่มีความสามารถ และยังเป็นบุคคลที่น่าเห็นใจในเนื้อเรื่องของเกม ซึ่งซิลวานัสได้รับการจัดอันดับให้เป็นหนึ่งในตัวละครที่ได้รับความนิยมมากที่สุดในเกมดังกล่าว และเป็นหนึ่งในตัวละครที่สามารถจดจำได้มากที่สุดจากเกมที่วางจำหน่ายของบริษัทบลิซซาร์ดเอ็นเตอร์เทนเมนต์
เฮลิโคเนีย ฟู้ด เฟสติวัล

เฮลิโคเนีย ฟู้ด เฟสติวัล  เป็นเทศกาลอาหารในรูปแบบเรียลลิตี (Reality Food Fest) ในประเทศไทย จัดขึ้นโดย บริษัท เฮลิโคเนีย เอช กรุ๊ป จำกัด เพื่อต่อยอดความสำเร็จจากรายการแข่งขันทำอาหารในเครือ มาสู่การจัดอีเวนต์ด้านอาหาร โดยรวบรวมเชฟจากรายการแข่งขันทำอาหารในเครือ เช่น มาสเตอร์เชฟไทยแลนด์, เชฟกระทะเหล็ก ประเทศไทย, ท็อปเชฟไทยแลนด์, เฮลล์คิทเช่นไทยแลนด์ มาเปิดบูธทำอาหารที่เน้นความอร่อยและความคิดสร้างสรรค์ให้นักท่องเที่ยว แฟนคลับของรายการ หรือแฟนคลับของเชฟแต่ละคน เข้ามาร่วมรับประทานด้วยตนเอง โดยจัดครั้งละ 10 วัน และจัดขึ้นหลาย ๆ ครั้งต่อปี เพื่อให้เชฟบางคนในรายการที่ไม่มีหน้าร้านของตนมีประสบการณ์ในการขายอาหารมากขึ้น รวมถึงแบ่งการจัดงานในแต่ละครั้งออกเป็นธีมต่าง ๆ โดยใช้เงินลงทุนในการจัดงานจากผู้สนับสนุนต่าง ๆ ครั้งละมากกว่า 10,000,000 บาท
จุดเด่นของเฮลิโคเนีย ฟู้ด เฟสติวัล คือการนำความเป็นเรียลลิตีมารวมไว้ในเทศกาลอาหาร ผ่านการแข่งขันขายทำยอดขายอาหารของเชฟทุกคน โดยให้ทุกบูธกำหนดราคาอาหารของแต่ละบูธเอง และจะประกาศผลยอดขายของเชฟแต่ละคนในอันดับต้นและอันดับท้ายให้ผู้เข้าชมงานทราบทุก ๆ 30 นาที
ทะเลสาบเสฺวียนอู่

ทะเลสาบเสฺวียนอู่  ตั้งอยู่ในเขตเสฺวียนอู่ ในภาคกลาง-ตะวันออกเฉียงเหนือของหนานจิง, เจียงซู ใกล้กับสถานีรถไฟหนานจิง และวัดจี้หมิง เกาะทั้งห้าในทะเลสาบถูกเชื่อมต่อกันด้วยสะพานโค้ง ภายในสวนสาธารณะมีวัด, เจดีย์, ศาลา, สวน, โรงน้ำชา, ร้านอาหาร, สถานบันเทิง, สวนสัตว์ขนาดเล็ก และแหล่งท่องเที่ยวอื่น ๆ โดยมีทางเข้าหลักคือประตูเสฺวียนอู่
ประวัติ.
ทะเลสาบนี้ถูกสร้างขึ้นตามการระบุของนักธรณีวิทยา เมื่อแผ่นเปลือกโลกเคลื่อนที่และสร้างภูเขาหยานซาน ตำนานเล่าว่า จักรพรรดิอู๋ต้าตี้ (182–252) ได้มาตั้งถิ่นฐานในพื้นที่หนานจิง และพระองค์ได้สร้างทะเลสาบนี้ขึ้นและเติมน้ำเข้าไป ทะเลสาบนี้ถูกตั้งชื่อตามมังกรดำที่เชื่อว่าเป็นเทพเจ้าแห่งน้ำโดยลัทธิเต๋าของจีน ตามตำนานของราชวงศ์ใต้ (420-859) มังกรที่เห็นในทะเลสาบนี้มีลักษณะเหมือนเต่าและงูและถูกตั้งชื่อว่าเสฺวียนอู่ ซึ่งหมายถึงเต่าดำ
ในช่วงยุคหกราชวงศ์ (222–859) มีการสร้างสวนบนพื้นที่บะซอลต์ ซึ่งปัจจุบันถือเป็นหนึ่งในสถานที่ที่งดงามที่สุดในสวนสาธารณะ นอกจากนี้บริเวณนี้เคยถูกใช้สำหรับการล่าสัตว์และฝึกซ้อมของสมาชิกในครอบครัวจักรพรรดิอีกด้วย
ลักษณะ.
ทางเข้าหลักของทะเลสาบเสฺวียนอู่คือประตูเสฺวียนอู่ ซึ่งเป็นส่วนหนึ่งของกำแพงเมืองหนานจิงที่ล้อมรอบสวนทางทิศใต้และทิศตะวันออก และวัดจีหมิงอยู่ในพื้นที่ทางตะวันตกเฉียงใต้ของสวน ทะเลสาบเสฺวียนอู่มีพื้นที่ มีเส้นรอบวง ทะเลสาบเสฺวียนอู่มีพื้นที่ผิวน้ำ
วัดแหลมมะขาม

วัดแหลมมะขาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมงอบ อำเภอแหลมงอบ จังหวัดตราด ด้านหลังวัดเป็นที่ตั้งของศาสนสถานของชาวมุสลิม คือ โต๊ะวาลี
วัดแหลมมะขาม เดิมชื่อว่า วัดตะพงทอง เนื่องจากมีต้นตะพงทองใหญ่อยู่บริเวณวัด เปลี่ยนชื่อมาเป็น "วัดแหลมมะขาม" ในปี พ.ศ. 2365 มีพระอาจารย์เอี่ยม เป็นเจ้าอาวาสรูปแรก โดยประกาศตั้งวัดเมื่อปี พ.ศ. 2413 และได้รับพระราชทานวิสุงคามสีมาเมื่อ 25 กุมภาพันธ์ พ.ศ. 2453 และได้รับคัดเลือกเป็นวัดพัฒนาตัวอย่างในปี พ.ศ. 2515
พระบาทสมเด็จพระจุลจอมเกล้าเจ้าอยู่หัวเสด็จประพาสจังหวัดตราด โดยวันที่ 10 มีนาคม พ.ศ. 2443 เสด็จมาที่วัดแหลมมะขาม เพื่อนมัสการพระอธิการแดงเจ้าอาวาส ทรงถวายเกวียนแก่พระอธิการแดง เป็นเกวียนเทียมวัวทำด้วยไม้อย่างดี ปัจจุบันซากเกวียนยังคงอยู่ที่วัด เมื่อคราวมีการบูรณะอุโบสถวัดแหลมมะขาม พ.ศ. 2557 ท่านเจ้าอาวาสได้จ้างให้ช่างเขียนภาพผนังโบสถ์แสดงเรื่องราวเมื่อครั้งรัชกาลที่ 5 เสด็จประพาสน้ำตกธารมะยมและวัดแหลมมะขามเอาไว้ด้วย
โคเฮ โฮริโกชิ

โคเฮ โฮริโกชิ (堀越 耕平, Horikoshi Kōhei, เกิดเมื่อวันที่ 20 พฤศจิกายน ค.ศ. 1986) เป็นนักวาดมังงะชาวญี่ปุ่น ที่โด่งดังจากการสร้างผลงานมังงะเรื่อง สวนสัตว์หลุดโลก, บาเรจจ์ และมายฮีโร่ อคาเดเมีย ซึ่งตีพิมพ์ลงในโชเน็งจัมป์รายสัปดาห์ ของสำนักพิมพ์ชูเอชะ ซึ่งมายฮีโร่ อคาเดเมียทำยอดขายทะลุ 100 ล้านเล่มทั่วโลกภายในเดือนเมษายน 2024 ทำให้เป็นหนึ่งในซีรีส์มังงะที่ขายดีที่สุดตลอดกาล โฮริโกชิจบการศึกษาจากโรงเรียนมัธยมโทโฮ และมหาวิทยาลัยศิลปะนาโงยะ เป็นคนพื้นเพจากจังหวัดไอจิ เขาเคยเป็นผู้ช่วยของยาซูกิ ทานากะ ผู้เขียนมังงะเรื่อง "ปริศนาบ้านเก่า เงามรณะ", "Hitomi no Catoblepas", และ "Kagijin"
โฮริโกชิเปิดเผยว่ามังงะที่เขาชอบตอนเด็ก ๆ ได้แก่ "ดราก้อนบอล", "วันพีซ", และ "นารูโตะ" เขายังได้รับอิทธิพลจากศิลปินมังงะ ยูโกะ โอซาดะ ("") โฮริโกชิยังเป็นแฟนของการ์ตูนซูเปอร์ฮีโร่จากอเมริกา โดยเฉพาะ มาร์เวลคอมิกส์
วัดน้ำเชี่ยว

วัดน้ำเชี่ยว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำเชี่ยว อำเภอแหลมงอบ จังหวัดตราด วัดเป็นที่ตั้งของสำนักปฏิบัติธรรมประจำจังหวัดตราด แห่งที่ 13 เจ้าอาวาส คือ พระครูโสภณสุตวัฒน์ สุขเอสโก
วัดน้ำเชี่ยว เดิมชื่อ วัดอินทราราม ประกาศจัดตั้งเมื่อ พ.ศ. 2310 และได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2526 วัดน้ำเชี่ยวได้รับเลือกจากสำนักงานพระพุทธศาสนาแห่งชาติ ให้เป็นวัดพัฒนาตัวอย่าง ประจำปี พ.ศ. 2548 
พระบาทสมเด็จพระจุลจอมเกล้าเจ้าอยู่หัว เคยเสด็จมาประทับที่วัดน้ำเชี่ยวใน ร.ศ. 130 ภายในวัดมีพระบรมสารีริกธาตุ และพระประจำวันเกิดปางต่าง ๆ
อาคารเสนาสนะ ประกอบด้วย อุโบสถ กว้าง 8 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2526 ศาลาการเปรียญ กว้าง 14 เมตร ยาว 42 เมตร เป็นอาคารคอนกรีตเสริมเหล็ก สร้างเมื่อ พ.ศ. 2511 กุฏิสงฆ์ จำนวน 4 หลัง เป็นอาคารไม้ 1 หลัง อาคารครึ่งตึกครึ่งไม้ 3 หลัง และอาคารตึก 1 หลัง ปูชนียวัตถุมีพระพุทธรูปศิลปะรัตนโกสินทร์ 3 องค์
วัดอ่าวใหญ่

วัดอ่าวใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวใหญ่ อำเภอเมืองตราด จังหวัดตราด มีเนื้อที่ 25 ไร่ 3 งาน 50 ตารางวา 
วัดอ่าวใหญ่ตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2462 แต่เดิมก่อนที่จะสร้างเป็นวัดอ่าวใหญ่ ไม่มีสถานที่ประกอบกิจกรรมทางศาสนา จึงได้ทำการจัดตั้งเป็นสำนักสงฆ์ขึ้นมาในพื้นที่หมู่บ้านแหลมตะเคียน หมู่ที่ 1 ตำบลอ่าวใหญ่ ในเวลาต่อมาชาวบ้านเห็นว่ามีพื้นที่ที่เหมาะสมมากกว่าในการสร้างเป็นสำนักสงฆ์ เนื่องจากมีเส้นทางการคมนาคมที่สะดวก และมีน้ำใช้สอยอย่างพอเพียง จึงช่วยกันย้ายสำนักสงฆ์จากที่เดิม ซึ่งระยะห่างจากวัดอ่าวใหญ่ในปัจจุบันประมาณ 400 เมตร พ.ศ. 2413 ได้ทำการย้ายวัดอีกครั้ง โดยย้ายมาตั้งอยู่บริเวณพื้นที่ในปัจจุบัน 
อาคารเสนาสนะประกอบด้วย อุโบสถมีพิธีผูกพัทธสีมา วันที่ 12 กุมภาพันธ์ พ.ศ. 2535 ลักษณะรูปทรงเป็นอาคารคอนกรีตเสริมเหล็ก ภายในอุโบสถวัดอ่าวใหญ่มีพระประธาน คือ พระพุทธชินราช และศาลาการเปรียญ สร้างเมื่อ พ.ศ. 2514
ไฮโซขี้ลืมกับยัยขี้จำ

ไฮโซขี้ลืมกับยัยขี้จำ  เป็นละครโทรทัศน์เกาหลีใต้ปี 2018 นำแสดงโดยคิม จ็อน-มย็อน (ซูโฮ จากวงเอ็กโซ), ฮา ย็อน-ซู, โอ ชาง-ซ็อก และคิม เย-ว็อน รีเมคมาจากซีรีส์ญี่ปุ่นเรื่องเก๊กนัก รักซะให้เข็ด (2012) ออกอากาศตอนแรกทางช่องเอ็มบีเอ็น และดราแม็กซ์ เมื่อวันที่ 9 พฤษภาคม 2018 โดยออกอากาศทุกวันพุธและพฤหัสบดี เวลา 23:00 น. (เวลามาตรฐานเกาหลี)
เรื่องย่อ.
ไฮโซขี้ลืมกับยัยขี้จำ บอกเล่าเรื่องราวของ อี ยู-ชาน (คิม จ็อน-มย็อน) โปรแกรมเมอร์หนุ่มอัจฉริยะและซีอีโอของบริษัทไอที เน็กซ์อิน ที่ไม่สามารถจดจำใบหน้าของ คิม พุน-ฮง รักแรกของเขาได้เนื่องจากความผิดปกติจากภาวะไม่รู้ใบหน้า และคิม โบ-รา (ฮา ย็อน-ซู) นักศึกษาสาวมหาวิทยาลัยที่มีความจำเสมือนซูเปอร์คอมพิวเตอร์ แอลฟาโกะ และกำลังมองหางานทำ ในการสัมภาษณ์งานที่เน็กซ์อิน ซึ่งมีผู้สมัครงานจำนวนมาก ยู-ชานดูถูกเหยียดหยามผู้สมัครงานหลายคน โดยเฉพาะโบ-รา แม้เธอจะแสดงให้เห็นถึงความจำอันน่าทึ่งของเธอแล้วก็ตาม แทนที่จะถอยเหมือนผู้สมัครคนอื่น ๆ เธอเลือกที่จะยืนหยัดและเผชิญหน้ากับเขาอย่างตรงไปตรงมา ก่อนจะไล่โบ-ราออกไป หลังจากล้อเลียนเธอว่าเป็น 'ราชินีแห่งการท่องจำ' เขาได้ยินเธอพูดชื่อจริงของเธอว่า 'คิม พุน-ฮง' เรื่องนี้ทำให้ยู-ชานรู้สึกไม่สบายใจ ไม่กี่วันต่อมา คณะผู้บริหารของเน็กซ์อิน ตัดสินใจว่าจำเป็นต้องจ้างคนที่มีความจำเหมือนกับภาพถ่าย พวกเขาพยายามค้นหาใบสมัครงานของคิม พุน-ฮง แต่ในตอนแรกไม่พบ ต่อมา มิน แท-จู (โอ ชัง-ซ็อก) เพื่อนและผู้ร่วมก่อตั้งบริษัทกับยู-ชาน จำภาพถ่ายของโบ-ราได้ ทำให้โบ-ราได้รับข้อเสนองานชั่วคราว
 โปรแกรมเมอร์อัจฉริยะและซีอีโอของบริษัทเกม "เน็กซ์อิน" เขามีความผิดปกตจากภาวะไม่รู้ใบหน้า ทำให้ไม่สามารถจำใบหน้าของคนที่เขารักได้
 บัณฑิตจบใหม่ที่ยังว่างงาน แต่มีความฝันอยากทำงานที่บริษัท "เน็กซ์อิน" เธอมีความคิดในแง่บวกและมีความจำเป็นเลิศ
โอกาวะ (จังหวัดฟูกูโอกะ)

โอกาวะ  เป็นนครที่ตั้งอยู่ทางตะวันตกเฉียงใต้ของจังหวัดฟูกูโอกะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กรกฎาคม ค.ศ. 2024 ประมาณ 30,860 คน มีความหนาแน่นของประชากร 918 คนต่อตารางกิโลเมตร
ภูมิศาสตร์.
โอกาวะตั้งอยู่ทางตอนใต้ของจังหวัดฟูกูโอกะ ติดกับเขตแดนจังหวัดซางะ มีแม่น้ำชิกูโงะไหลจากทิศตะวันออกเฉียงเหนือไปยังทิศตะวันตกเฉียงใต้ผ่านตัวเมืองซึ่งเป็นพื้นที่ราบเรียบ บริเวณใจกลางเมืองของโอกาวะมีแม่น้ำฮานามูเนะที่เป็นลำน้ำสาขาไหลลงสู่แม่น้ำชิกูโงะ
เทศบาลข้างเคียง.
<templatestyles src="Flowlist/styles.css" />
ภูมิอากาศ.
โอกาวะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในโอกาวะอยู่ที่ 16.3 °C ปริมาณน้ำฝนเฉลี่ยทั้งปีอยู่ที่ 1,946 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 27.1 °C และต่ำสุดในเดือนมกราคมอยู่ที่ประมาณ 6.0 °C
สถิติประชากร.
ตามข้อมูลสำมะโนประชากรของญี่ปุ่น ประชากรของโอกาวะลดลงในช่วง 50 ปีที่ผ่านมา
ประวัติศาสตร์.
พื้นที่ที่เป็นโอกาวะในปัจจุบัน เดิมเป็นส่วนหนึ่งของแคว้นในอดีตที่ชื่อแคว้นชิกูโงะ ครั้นในยุคเอโดะ พื้นที่แห่งนี้ถูกแบ่งออกเป็นแคว้นศักดินาคูรูเมะและแคว้นศักดินายานางาวะ หลังจากการปฏิรูปเมจิ ได้มีการประกาศใช้ระบบเทศบาล เมืองโอกาวะได้รับการจัดตั้งขึ้นเมื่อวันที่ 1 พฤษภาคม ค.ศ. 1889 ใน ค.ศ. 1890 ได้มีการสร้างเขื่อนกั้นน้ำขึ้นที่กลางแม่น้ำชิกูโงะโดยวิศวกรชาวดัตช์ชื่อ Johannis de Rijke เมืองโอกาวะได้ผนวกหมู่บ้านข้างเคียงเข้ามาเป็นส่วนหนึ่งเมื่อวันที่ 1 เมษายน ค.ศ. 1955 และยกฐานะเป็นนครโอกาวะ
การเมืองการปกครอง.
โอกาวะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด นครโอกาวะกับเมืองโอกิรวมกันเป็นเขตเลือกตั้งที่ให้สมาชิกสภาจังหวัดฟูกูโอกะจำนวน 1 คน ในแง่ของการเมืองระดับชาติ นครโอกาวะเป็นส่วนหนึ่งของเขตเลือกตั้งที่ 6 จังหวัดฟูกูโอกะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
โอกาวะขึ้นชื่อในเรื่องการผลิตงานไม้ที่เกี่ยวข้องกับเฟอร์นิเจอร์ ซึ่งเริ่มมาตั้งแต่ช่วงปลายยุคมูโรมาจิ
การศึกษา.
โอกาวะมีโรงเรียนที่สังกัดเทศบาลนคร ได้แก่ โรงเรียนประถมศึกษา 8 แห่ง และโรงเรียนมัธยมศึกษาตอนต้น 2 แห่ง โรงเรียนที่สังกัดคณะกรรมการการศึกษาจังหวัดฟูกูโอกะ ได้แก่ โรงเรียนมัธยมศึกษาตอนปลาย 1 แห่ง นอกจากนี้ยังมีโรงเรียนมัธยมศึกษาตอนปลายเอกชนอีก 1 แห่ง และโอกาวะยังเป็นตั้งของมหาวิทยาลัยสุขภาพและสวัสดิการนานาชาติ (International University of Health and Welfare) วิทยาเขตโอกาวะ
การขนส่ง.
รถไฟ.
โอกาวะไม่มีเส้นทางรถไฟโดยสารให้บริการเลยนับตั้งแต่การยุติการให้บริการทางรถไฟสายซางะของการรถไฟแห่งประเทศญี่ปุ่นเมื่อ ค.ศ. 1987 สถานีรถไฟที่ใกล้ที่สุดหากเป็นสำหรับพื้นที่ทางตอนกลางและตอนใต้ของโอกาวะคือ สถานีรถไฟนิชิเต็ตสึยานางาวะ บนสายเท็นจิงโอมูตะของบริษัทรถไฟนิชิเต็ตสึ ในนครยานางาวะ สำหรับพื้นที่ทางตะวันออกของโอกาวะจะเป็น สถานีรถไฟฮัตโจมูตะ ในเมืองโอกิ และสถานีรถไฟคามาจิ ในนครยานางาวะ และสำหรับพื้นที่ทางตอนเหนือของโอกาวะจะเป็น สถานีรถไฟไดเซ็นจิ ในนครคูรูเมะ
ชูยู

ชูยู (#เปลี่ยนทาง , 1341-1427) ชื่อรอง ซงจี (宗吉) และตั้งชื่อเล่นให้ตนเองว่า ซุนจ้าย (存齋) เป็นนักเขียนนวนิยายชาวจีนที่อาศัยอยู่ในราชวงศ์หมิง และผลงานของเขาได้สร้างแรงบันดาลใจให้กับงานแนวแฟนตาซีประเภทใหม่ที่มีนัยทางการเมืองของราชวงศ์ชิง
เกิดที่เมืองเฉียนถัง (錢塘, ปัจจุบันคือเมืองหางโจวชูยูเป็นที่รู้จักในฐานะกวีวัยรุ่น เขาเริ่มต้นทำงานเป็นครูในเมืองหลินอัน (臨安) และต่อมาได้รับการเลื่อนตำแหน่งเป็นหัวหน้าเลขานุการ ของอาณาจักรโจว (周) แต่ในช่วงที่อาชีพการงานของเขารุ่งเรืองที่สุด เขาถูกพัวพันในข้อพิพาทระหว่างจักรพรรดิหงอู่กับจูซู่และถูกจำคุกในปี 1408
หลังจากได้รับการปล่อยตัวในปี 1425 เขาทำงานเป็นครูสอนพิเศษในราชสำนักของขุนนางอิงกั๋ว กง (英國公) เขาได้รับตำแหน่งกลับคืนเป็นข้าราชการ แต่ไม่นานเขาก็ลาออก และไม่เคยกลับเข้าสู่โลกของการเมืองอีกเลย ผลงานของเขาแม้จะให้ความบันเทิง แต่ก็มีนัยแฝงที่แสดงถึงความกังวลและความไม่พอใจที่เขามีต่อตระกูลจูและการเมืองของราชวงศ์หมิง
ค่ายผู้ลี้ภัยอัชชาฏี

อัชชาฏี  มีอีกชื่อว่า ชาฏี หรือ บีชแคมป์  เป็นค่ายผู้ลี้ภัยปาเลสไตน์ในนครกาซา เขตผู้ว่าการกาซา ฉนวนกาซาตอนเหนือริมทะเลเมดิเตอร์เรเนียน
อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนหนีหรือถูกขับไล่จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 พื้นที่ทั้งหมดของค่ายนี้อยู่ที่ 520 ดูนัม 
สำนักงานสถิติกลางแห่งปาเลสไตน์รายงานว่า อัชชาฏีมีประชากรใน ค.ศ. 2017 ที่ 40,734 คน เมื่อเดือนกรกฎาคม ค.ศ. 2023 สำนักงานบรรเทาทุกข์และจัดหางานของสหประชาชาติ (UNRWA) รายงานผู้ลี้ภัยที่ 90,173 คน ค่ายนี้เป็นค่ายผู้ลี้ภัยในดินแดนปาเลสไตน์ที่ใหญ่เป็นอันดับ 3
ปัจจุบันค่ายนี้อยู่ภายใต้การควบคุมของกองกำลังป้องกันอิสราเอล
ประวัติ.
อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนที่หนีหรือถูกขับไล่โดยทหารอาสาไซออนิสต์จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 ใน ค.ศ. 1971 ทางการอิสราเอลทำลายที่พักพิงกว่า 2,000 แห่งเพื่อขยายถนน ด้วยเหตุผลด้านความปลอดภัย ผู้ลี้ภัยประมาณ 8,000 คนถูกบังคับให้ออกจากค่ายไปยังโครงการบ้านจัดสรรที่ชัยค์ริฎวานในนครกาซา
ใน ค.ศ. 2023 อัชชาฏีถูกโจมตีทางอากาศหลายครั้งในช่วงสงครามอิสราเอล–ฮะมาส จากนั้นในวันที่ 10 พฤศจิกายน เมื่ออิสรเาอลเข้ารุกรานฉนวนกาซา กองกำลังป้องกันอิสราเอลกล่าวว่าพวกเขาสังหารฝ่ายฮะมาสในพื้นที่อัชชาฏีประมาณ 150 คน ต่อมาเดือนพฤศจิกายนปีเดียวกัน กองกำลังป้องกันอิสราเอลเข้ายึดครองพื้นที่นี้ทั้งหมด
ซารีไนอา

ซารีไนอา (ซากา: *Zarinayā; Zarinaiā) หรือ ซารีนา เป็นราชินีแห่งหนึ่งในชนเผ่าซากา หรือดาฮาเอ ในศตวรรษที่ 7 ก่อน ค.ศ. ซึ่งกล่าวถึงโดยดิโอโดรุส ซิกูลุส นักเขียนชาวกรีก
พระนาม.
พระนาม เป็นรูปภาษาละตินจากพระนามในภาษากรีกว่า Zarinaiā  ซึ่งเป็นรูปแผลงเป็นกรีกจากพระนามภาษาซากาว่า *Zarinayā หมายถึง "ผู้เป็นทอง" *Zarinayā เป็นพระนามแบบตัดคำจากศัพท์อิหร่านเก่าว่า *zari- หมายถึง "ทอง" กับคำปัจจัย *-aya-
ความเป็นประวัติศาสตร์.
Rüdiger Schmitt นักอิหร่านวิทยารายงานว่า ซารีไนอาเป็นบุคคลในตำนาน ส่วน Adrienne Mayor นักประวัติศาสตร์ เสนอแนะว่า พระนามเป็นบุคคลทางประวัติศาสตร์
ครูแชวอ

ครูแชวอ  เป็นเมืองทางตะวันตกของประเทศมาซิโดเนียเหนือ ชื่อในภาษามาซิโดเนียหมายถึง 'สถานที่แห่งต้นแพร์' ถือเป็นเมืองที่สูงที่สุดของประเทศและหนึ่งในเมืองที่สูงที่สุดในบอลข่าน โดยตั้งอยู่ในความสูงเหนือระดับน้ำทะเล 1,350 เมตร (4,429 ฟุต) เมืองนี้เป็นเมืองหลักของเทศบาลครูแชวอ
เครซี

เครซี เป็นอีพีที่สี่ของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 30 สิงหาคม ค.ศ. 2024 และมีห้าเพลงรวมทั้งซิงเกิลที่มีชื่อเดียวกัน อีพีมีดนตรีหลายสไตล์ รวมถึง อีดีเอ็ม เฮาส์ ร็อก และ ฮิปฮอป
การโปรโมต.
ก่อนที่จะปล่อยอีพี เลเซราฟิมได้โพสต์วิดีโอแดนซ์ชาเลนจ์บนโซเชียลมีเดียของพวกเธอเมื่อวันที่ 23 สิงหาคม โดยนำเสนอท่าเต้นโว้กสำหรับเพลงไตเติล และเพื่อเป็นการเฉลิมฉลองการเปิดตัวอีพี ซอร์ซมิวสิกได้จัดงานปาร์ตีเปิดตัวอัลบั้มในโซลเมื่อวันที่ 29 และ 30 สิงหาคม โดยมีนิทรรศการภาพถ่ายและการฟังพร้อมคำบรรยายจากสมาชิก ในขณะที่เกฟเฟนเรเคิดส์จัดงานปาร์ตีเปิดตัวในลอสแองเจลิสเมื่อวันที่ 30 สิงหาคม
ชาร์ต.
<templatestyles src="Col-begin/styles.css"/>
กีฬาฟุตบอลในโอลิมปิกฤดูร้อน 2024 – ทีมชาย รอบชิงชนะเลิศ

การแข่งขัน ฟุตบอลโอลิมปิกฤดูร้อน 2024 นัดชิงเหรียญทอง จะเป็นฟุตบอลนัดหนึ่งที่จะตัดสินเหรียญทองผู้ชนะของ ฟุตบอลทีมชาย ที่ โอลิมปิกฤดูร้อน 2024. แมตช์นี้จะเป็นนัดชิงชนะเลิศครั้งที่ 26 ของทัวร์นาเมนต์ฟุตบอลชายในโอลิมปิก, เป็นการแข่งขันทุกๆ 4 ปีระหว่างทีมชาติชายที่มีอายุต่ำกว่า 23 ปีของสมาคมสมาชิกของ ฟีฟ่า เพื่อตัดสินหาแชมป์โอลิมปิก. แมตช์นี้จะจัดขึ้นที่ ปาร์กเดแพร็งส์ ในกรุง ปารีส, ประเทศฝรั่งเศส, ในวันที่ 9 สิงหาคม ค.ศ. 2024. นี่เป็นรอบชิงชนะเลิศฟุตบอลชายโอลิมปิกครั้งแรกที่จัดขึ้นก่อน ทีมหญิง รอบชิงชนะเลิศ.
แมตช์.
รายละเอียด.
<section begin=GM /><section end=GM />
<section begin=Line-ups />
คาโอรุ วาดะ

คาโอรุ วาดะ (和田 薫, Wada Kaoru, เกิดเมื่อวันที่ 5 เดือนพฤษภาคม ค.ศ. 1962) เป็นนักประพันธ์และผู้เรียบเรียงดนตรีชาวญี่ปุ่นเขาได้ประพันธ์ดนตรีประกอบสำหรับซีรีส์อนิเมะหลายเรื่อง รวมถึง "อินุยาฉะ เทพอสูรจิ้งจอกเงิน", "ดี.เกรย์แมน", "เซนต์เซย์ย่า ภาค The Lost Canvas จ้าวนรกฮาเดส", "ซามูไรเซเว่น" และล่าสุดคือ "เทสล่าโน้ต"
นอกจากนี้ เขายังเป็นที่รู้จักในวงกว้างมากขึ้นในกลุ่มผู้เล่นเกมทั่วโลก จากการเรียบเรียงเพลงประกอบเกมดังอย่างคิงดอมฮาตส์ และคิงดอมฮาตส์ II ให้เป็นเวอร์ชั่นสำหรับวงออร์เคสตราและเปียโน
วาดะพร้อมกับนักดนตรีคนอื่น ๆ ศึกษาที่วิทยาลัยดนตรีโตเกียว โดยมีอาจารย์ผู้ทรงคุณวุฒิอย่างอากิระ อิฟุกูเบะ และเซอิ อิเคโนะ เป็นผู้ถ่ายทอดวิชาความรู้ เขาแต่งงานกับอากิโกะ นาคากาวะ นักพากย์หญิงจากเรื่องอินุยาฉะ เทพอสูรจิ้งจอกเงิน ซึ่งพากย์เสียงโซตะ ฮิงูราชิในอนิเมะเรื่องนั้น
เพลงรักผาปืนแตก

เพลงรักผาปืนแตก เป็นละครโทรทัศน์ไทยแนวแอ็คชั่น ดราม่า และเพลงลูกทุ่ง ผลิตในรูปแบบละครแนวตะวันตก ออกอากาศทางช่อง 7 เอชดี ระหว่างวันที่ 4 กรกฎาคม ถึง 24 สิงหาคม พ.ศ. 2557 ทุกวันศุกร์ เสาร์ และอาทิตย์ เวลา 20:20 น. (เวลามาตรฐานไทย) มีจำนวนทั้งสิ้น 23 ตอน
ต่อมาในช่วงกลางปี 2563 ทางช่อง 7 เอชดีได้นำละครเรื่อง เพลงรักผาปืนแตก กลับมารีรันอีกครั้งหนึ่ง ซึ่งในขณะนั้นอยู่ในช่วงการเลือกตั้งซ่อมสมาชิกสภาผู้แทนราษฎรจังหวัดสมุทรปราการ เขต 5 พอดี จึงได้มีผู้ร้องเรียนไปยังคณะกรรมการการเลือกตั้งให้แจ้งไปทางช่อง 7 เอชดีเพื่อให้ระงับการออกอากาศเนื่องจากหนึ่งในนักแสดงคือกรุงศรีวิไล สุทินเผือก ซึ่งรับบท หลวงพ่อสิน เป็นหนึ่งในผู้สมัครรับเลือกตั้ง รวมถึงตรวจสอบช่อง 7 เอชดี และกรุง ศรีวิไล ว่ากระทำผิดกฎหมายประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ก่อนที่ในเวลาต่อมาทาง กกต. จะตีตกคำร้องดังกล่าว
เนื้อเรื่อง.
บ้านผาปืนแตกในช่วงปี 2512–2520 เรื่องราวเริ่มต้นเมื่อ เชน พนัญเชิง (ศรัณย์ ศิริลักษณ์) หนุ่มอารมณ์ร้อนซึ่งไปรับราชการเป็นตำรวจตระเวนชายแดนเดินทางกลับบ้านเกิด ที่บ้านผาปืนแตกและพบว่า เนื้อทอง (อธิชนัน ศรีเสวก) คนรักของเขาต้องแต่งงานกับ ชาติ ตะลุมพุก (ณัฐวัฒน์ เปล่งศิริวัธน์) ศัตรูตัวฉกาจ เขาจึงวางแผนจะพาเนื้อทองหนี แต่สุดท้ายกลับจับตัว วัลภา (แซมมี่ เคาวเวลล์) มาแทน ทำให้เกิดเรื่องราววุ่นวายตามมา
รัวร์

รัวร์ ("roor"; [ˈʁuːɐ̯ɡəˌbiːt] , also "Ruhrpott" [ˈʁuːɐ̯pɔt]) ยังเรียกอีกอย่างว่า เขตรัวร์ บางครั้งเรียกว่า อำเภอรัวร์ หรือ หุบเขารัวร์ เป็นเขตเมืองแบบพหุศูนย์กลางในรัฐนอร์ทไรน์-เว็สท์ฟาเลิน ประเทศเยอรมนี ด้วยความหนาแน่นของประชากรประมาณ 2,800 คน/ตารางกิโลเมตร และประชากรมากกว่า 5 ล้านคน(ค.ศ. 2017) เป็นเขตเมืองที่ใหญ่ที่สุดในเยอรมนีและเป็นเขตเมืองที่สามของสหภาพยุโรป ประกอบไปด้วยเมืองใหญ่หลายเมืองที่มีแม่น้ำรัวร์อยู่ทางตอนใต้ แม่น้ำไรน์อยู่ทางตะวันตก และแม่น้ำลิพ์เพออยู่ทางตอนเหนือ ส่วนทางตะวันตกเฉียงใต้ มีอาณาเขตติดกับดินแดนแบร์กิสเชส ถือว่าเป็นส่วนหนึ่งของเขตมหานครแม่น้ำไรน์-รัวร์ที่มีประชากรมากกว่า 10 ล้านคน ซึ่งเป็นเมืองที่ใหญ่ที่สุดเป็นอันดับสามในยุโรปตะวันตก รองลงจากลอนดอนและปารีส
เมืองต่าง ๆ ในรูห์ จากตะวันตกไปตะวันออก ได้แก่ ดืสบวร์ค โอเบอร์เฮาเซิน บอตทรอป มืลไฮม์อันแดร์รัวร์ เอ็สเซิน เก็ลเซินเคียร์เชิน โบคุม แฮร์เนอ ฮาเกิน ดอร์ทมุนท์ ฮัมม์ และอำเภอเวเซิล เรคลิงเฮาเซิน อุนนา และเอเนเป-รูห์-ไครส์ เมืองที่มีประชากรมากที่สุดคือ ดอร์ทมุนท์ (มีประชากรประมาณ 612,065 คน) เอ็สเซิน (ประมาณ 583,000 คน) และดืสบวร์ค (ประมาณ 497,000 คน)
อ็องตอนี อามีราตี

อ็องตอนี อามีราตี (เกิดวันที่ 16 กรกฎาคม ค.ศ. 2003) เป็นนักกรีฑาชาวฝรั่งเศสที่เชี่ยวชาญในด้านกระโดดค้ำถ่อ เขาได้รับเหรียญทองในการแข่งขันกรีฑาชิงแชมป์โลก รุ่นอายุไม่เกิน 20 ปี เมื่อปี 2022
อาชีพ.
ในเดือนมิถุนายน ค.ศ. 2021 เขาสร้างสถิติใหมในประเทศด้วยการกระโดดค้ำถ่อสูง 5.72 เมตรในการแข่งขันสำหรับผู้มีอายุไม่เกิน 20 ปีที่ซาล็อง-เดอ-พรอว็องส์ เดือนถัดมา เขาได้รับเหรียญทองในการแข่งขันยุโรปอายุไม่เกิน 20 ปีที่ทาลลินน์ด้วยการกระโดสูงถึง 5.64 เมตร
อามีราตีเข้ารอบในโอลิมปิกฤดูร้อน 2024 อย่างไรก็ตาม เขาไม่สามารถเข้าสู่รอบชิงชนะเลิศจากการกระโดดค้ำถ่อขาลงที่ไม่ประสบความสำเร็จ